pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมวัคซีนโควิด-19 เป็นอาวุธชีวภาพที่ใช้ฆ่าคนทางอ้อม คนที่ฉีดจะมีชีวิตไม่ยืนยาว
วันจันทร์ที่ 27 กันยายน 2564
โฆษกดีอีเอสเตือนอย่าหลงเชื่อข่าวปลอมวัคซีนโควิด-19 เป็นอาวุธชีวภาพที่ใช้ฆ่าคนทางอ้อม คนที่ฉีดจะมีชีวิตไม่ยืนยาว
โฆษกดีอีเอสเตือนอย่าหลงเชื่อข่าวปลอมวัคซีนโควิด-19 เป็นอาวุธชีวภาพที่ใช้ฆ่าคนทางอ้อม คนที่ฉีดจะมีชีวิตไม่ยืนยาว
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีข่าวปรากฏในสื่อต่างๆเกี่ยวกับประเด็นเรื่องวัคซีนโควิด-19เป็นอาวุธชีวภาพที่ใช้ฆ่าคนทางอ้อมคนที่ฉีดจะมีชีวิตไม่ยืนยาวทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับทางXinhua Thaiพบว่าประเด็นดังกล่าวเป็นข้อมูลเท็จ
จากกรณีการส่งต่อข้อมูลเกี่ยวกับวัคซีนป้องกันโควิด-19โดยระบุเพิ่มเติมไปด้วยว่าวัคซีนที่ฉีดเข้าร่างกายจะทําปฏิกิริยาให้ร่างกายแย่ทีละส่วนคนที่ฉีดจะมีชีวิตไม่ยืนยาวเพราะวัคซีนเข้าไปทําลายระบบอวัยวะภายในให้เสื่อมทีละอย่างนี่คือสงครามโลกที่ไม่ใช้อาวุธแต่ใช้วัคซีนทําลายล้างคนทั่วโลกนั้นทางXinhua Thaiได้ชี้แจงว่าไวรัสโควิด-19ตอนนี้จากข้อมูลข่าวสารทั่วโลกคาดว่าเป็นเกิดตามธรรมชาติแพร่จากสัตว์สู่มนุษย์ยังไม่มีหลักฐานว่าได้ถูกสร้างจากการวิจัยอาวุธชีวภาพและยังไม่มีหลักฐานทางวิชาการหรือทฤษฎีใดๆที่สามารถนํามายืนยันได้ชัดเจน
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม และเพื่อให้ประชาชนได้รับข้อมูลข่าวสารจากXinhua Thaiสามารถติดตามได้ที่เว็บไซต์www.xinhuathai.comนอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
รัฐบาลไทย-ข่าวทำเนียบรัฐบาล-โฆษก ศบค. ให้ความเชื่อมั่น ศบค. พร้อมและได้กำหนดหลักเกณฑ์บริหาร Phuket Sandbox พร้อมยืนยันไทยยังคงใช้ระยะเวลา 12 สัปดาห์ เว้นระยะห่างวัคซีนแอสตร้าฯ เป็นเกณฑ์หลัก
วันอังคารที่ 22 มิถุนายน 2564
โฆษก ศบค. ให้ความเชื่อมั่น ศบค. พร้อมและได้กําหนดหลักเกณฑ์บริหาร Phuket Sandbox พร้อมยืนยันไทยยังคงใช้ระยะเวลา 12 สัปดาห์ เว้นระยะห่างวัคซีนแอสตร้าฯ เป็นเกณฑ์หลัก
โฆษก ศบค. ให้ความเชื่อมั่น ศบค. พร้อมและได้กําหนดหลักเกณฑ์บริหาร Phuket Sandbox พร้อมยืนยันไทยยังคงใช้ระยะเวลา 12 สัปดาห์ เว้นระยะห่างวัคซีนแอสตร้าฯ เป็นเกณฑ์หลัก
วันนี้ (22 มิถุนายน 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์ ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ตอบคําถามจากสมาคมผู้ผลิตข่าวออนไลน์ซึ่งได้สอบถามถึงเงื่อนไขในการเปิดหรือปิด Phuket Sandbox อย่างไรบ้าง โฆษก ศบค. ชี้แจงว่าหลักเกณฑ์ต่าง ๆ จะขึ้นอยู่กับสถานการณ์การแพร่ระบาดเพื่อให้บริหารจัดการได้อย่างมีประสิทธิภาพ โดยหากพบสถานการณ์ใดที่มีความเสี่ยงต่อการแพร่ระบาดจะต้องมีการเปลี่ยนแปลงเชิงนโยบาย โดย ศบค. ได้จัดทําแผนรับมือ และแผนชะลอ หรือยกเลิกโครงการได้แก่
- จํานวนผู้ติดเชื้อรายใหม่มากกว่า 90 ราย/สัปดาห์
- มีลักษณะการกระจายโรคในจังหวัดทั้ง 3 อําเภอ และมากกว่า 6 ตําบล
- มีการระบาดเกิน 3 คลัสเตอร์ หรือมีการระบาดในวงกว้าง หาสาเหตุของความเชื่อมโยงไม่ได้
- ความพร้อมในการรองรับผู้ป่วย มีผู้ติดเชื้อครองเตียง ตั้งแต่ร้อยละ 80 ของศักยภาพของจังหวัด
- มีการพบการระบาดของเชื้อกลายพันธุ์แบบวงกว้าง ควบคุมไม่ได้
และ ได้กําหนดมาตรการในการรับมือซึ่งสามารถเปลี่ยนแปลงได้ใน 4 ระดับ ดังนี้ 1ปรับลดกิจกรรม 2.Sealed route 3.Hotel Quarantine 4.ทบทวนยุติ Phuket Sandbox
ทั้งนี้ รวมไปถึงกรณีในเกาะสมุย เกาะพะงัน เกาะเต่า หากเกิดการระบาดจนเกินศักยภาพในการรองรับของโรงพยาบาลเกาะสมุย จะดําเนินการตามแผนบริหารความเสี่ยงที่วางไว้
ในโอกาสนี้ โฆษก ศบค. ได้ตอบคําถามเกี่ยวกับการเว้นระยะห่างในการรับวัคซีนแอสตร้าเซเนก้าระหว่างเข็ม 1 กับ เข็ม 2 ดังนี้ ตามมาตรฐานระยะห่างของการรับวัคซีน2เข็มอยู่ที่ 12 สัปดาห์ ซึ่งประเทศไทยยังยึดถือในตัวเลข 12 สัปดาห์ ส่วนกรณีระยะห่าง 16 สัปดาห์ เป็นการอ้างอิงจากผลความรู้ การวิจัยใหม่ๆ เชิงวิชาการ ว่าแม้จะยืดไปถึง 16 สัปดาห์ ภูมิคุ้มกันก็ยังไปถึง อย่างไรก็ตามขอยืนยันว่า ไทยยังคงใช้การเว้นระยะเวลา 12 สัปดาห์เป็นเกณฑ์หลัก โดยหากได้รับวันนัดอยู่ใน 12 สัปดาห์ก็ถือว่าปกติ แต่หากมีเหตุขัดข้อง เจ็บป่วย หรืออาจมีสถานการณ์เรื่องการบริหารวัคซีน ก็สามารถเลื่อนไปถึง 16 สัปดาห์ได้ โดยต้องอยู่ในดุลพินิจของแพทย์ โอกาสนี้ โฆษก ศบค. ยังเน้นย้ําให้ทุกฝ่ายมีส่วนร่วมในการช่วยกันในทุกๆ ทาง ทั้งในเชิงของการปฏิบัติ เชิงของการดูแลส่วนตัวและส่วนรวม เพื่อให้ผ่านความยากลําบากในสถานการณ์นี้ไปด้วยกัน
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. ยืนยันการเดินทางในรูปแบบ Thailand Pass ยังไม่เปลี่ยนแปลง ย้ำผู้เดินทางที่ได้รับวัคซีนไม่ครบเกณฑ์กำหนดต้องรอการอนุมัติ 48 ชม. พร้อมทั้งตรวจสอบการกักตัว และการจองโรงแรม/ห้องพัก
วันพฤหัสบดีที่ 12 พฤษภาคม 2565
ผู้ช่วยโฆษก ศบค. ยืนยันการเดินทางในรูปแบบ Thailand Pass ยังไม่เปลี่ยนแปลง ย้ําผู้เดินทางที่ได้รับวัคซีนไม่ครบเกณฑ์กําหนดต้องรอการอนุมัติ 48 ชม. พร้อมทั้งตรวจสอบการกักตัว และการจองโรงแรม/ห้องพัก
ผู้ช่วยโฆษก ศบค. ยืนยันการเดินทางในรูปแบบ Thailand Pass ยังไม่เปลี่ยนแปลง ย้ําผู้เดินทางที่ได้รับวัคซีนไม่ครบเกณฑ์กําหนดต้องรอการอนุมัติ 48 ชม. พร้อมทั้งตรวจสอบการกักตัว และการจองโรงแรม/ห้องพัก
วันนี้ (12 พฤษภาคม 2565) เวลา 12.30 น. ณ โถงกลาง ตึกสันติไมตรี ทําเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 ยืนยันการเดินทาง Thailand Pass ยังไม่เปลี่ยนแปลง พร้อมเผยถึงการเดินทางเข้าราชอาณาจักรภายหลังการผ่อนคลายมาตรการ ตั้งแต่วันที่ 1 - 11 พฤษภาคม 2565 ในส่วนของผู้เดินทางที่ได้รับการฉีดวัคซีนครบตามเกณฑ์กําหนด จะได้รับข้อยกเว้นไม่ต้องตรวจ RT-PCR เมื่อเดินทางมาถึงประเทศไทย เพื่อลดระยะเวลา และอํานวยความสะดวกให้กับผู้เดินทาง แต่ในกรณีที่ผู้เดินทางไม่ได้รับวัคซีนครบตามเกณฑ์กําหนด ยังคงต้องรอการอนุมัติ 48 ชั่วโมง พร้อมทั้งตรวจสอบรายละเอียดการกักตัว การจองโรงแรม/ห้องพัก อย่างไรก็ตามตั้งแต่วันที่ 1 พ.ค. มีการเดินทางเพิ่มขึ้นอย่างชัดเจน โดยเฉพาะจํานวนผู้ที่เดินทางเข้าราชอาณาจักรทางอากาศ ประมาณ 15,000 รายต่อวัน ส่วนใหญ่เป็นประเทศสิงคโปร์ อินเดีย มาเลเซีย อังกฤษ ออสเตรเลีย สหรัฐอเมริกา สหรัฐอาหรับเอมิเรตส์ กัมพูชา เวียดนาม และเยอรมณี ทั้งนี้ ขอให้ติดตามผลการประชุมหารือ ศบค. ชุดใหญ่ ถึงการปรับมาตรการให้สอดคล้องกับสถานการณ์ปัจจุบัน ในวันศุกร์ ที่ 20 พ.ค. ที่จะถึงนี้
.....................
รัฐบาลไทย-ข่าวทำเนียบรัฐบาล-ธอส. ไม่กำหนดเกณฑ์รายได้ผู้กู้ บ้านล้านหลัง ระยะที่ 2 ดอกเบี้ย 1.99% คงที่ 4 ปี
วันเสาร์ที่ 11 กันยายน 2564
ธอส. ไม่กําหนดเกณฑ์รายได้ผู้กู้ บ้านล้านหลัง ระยะที่ 2 ดอกเบี้ย 1.99% คงที่ 4 ปี
....
ครม. เห็นชอบทบทวนมติโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง) โดยปรับชื่อเป็น โครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 2) พร้อมปรับเพิ่มกรอบวงเงิน 20,000 ล้านบาท รวมวงเงินโครงการทั้งสิ้น 70,000 ล้านบาท และปรับหลักเกณฑ์เงื่อนไข ให้ผู้มีรายได้น้อย - ปานกลาง มีโอกาสซื้อที่อยู่อาศัยเป็นของตนเองได้มากขึ้น
.
หลักเกณฑ์ใหม่ คือ ธอส. ไม่กําหนดเกณฑ์รายได้ผู้กู้ แต่เงินงวดผ่อนชําระรายเดือนต้องไม่เกิน 1 ใน 2 ของรายได้สุทธิต่อเดือน อัตราดอกเบี้ยคงที่ 1.99% ต่อปี เป็นระยะเวลา 4 ปี พร้อมขยายระยะเวลาโครงการ ถึง 31 ธ.ค. 66 หรือจนกว่าวงเงินจะเต็ม
.
สอบถามเพิ่มเติมได้ที่ ธอส. ทุกสาขาทั่วประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงโควิด -19 ในเด็กเล็ก เชิญชวนผู้ปกครอง นำบุตรหลานเข้ารับการฉีดวัคซีนโดยเร็ว ส่วนผู้หายจากการติดเชื้อโควิด-19 ขอให้หมั่นดูแลสุขภาพตนเองด้วย
วันพุธที่ 6 เมษายน 2565
โฆษกรัฐบาลเผย นายกฯ ห่วงโควิด -19  ในเด็กเล็ก เชิญชวนผู้ปกครอง นําบุตรหลานเข้ารับการฉีดวัคซีนโดยเร็ว ส่วนผู้หายจากการติดเชื้อโควิด-19 ขอให้หมั่นดูแลสุขภาพตนเองด้วย
โฆษกรัฐบาลเผย นายกฯ ห่วงโควิด -19  ในเด็กเล็ก เชิญชวนผู้ปกครอง นําบุตรหลานเข้ารับการฉีดวัคซีนโดยเร็ว ส่วนผู้หายจากการติดเชื้อโควิด-19 ขอให้หมั่นดูแลสุขภาพตนเองด้วย
วันนี้ (6 เม.ย. 65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตือนสถานการณ์การแพร่ระบาดของเชื้อไวรัส COVID-19 ในไทยยังไม่มีทีท่าว่าจะจบลงง่าย และยังเป็นห่วงกลุ่มเด็กเล็กที่พบมีจํานวนผู้ติดเชื้อและเสียชีวิตเพิ่มมากขึ้น จึงอยากขอความร่วมมือผู้ปกครองเฝ้าระวังและสังเกตอาการเด็กที่มีโรคประจําตัวอย่างใกล้ชิด หากมีอาการป่วยผิดปกติจากคนในบ้านเป็นผู้ป่วยโควิด-19 หรืออยู่ในกลุ่มผู้สัมผัสเสี่ยงสูง ต้องรีบนําพาเด็กไปพบแพทย์โดยเร็ว รวมทั้งยังแนะนําให้ผู้ปกครองให้เร่งพาบุตรหลาน กลุ่มวัยเรียนอายุตั้งแต่ 5 ปีขึ้นไป เข้ารับวัคซีนจะช่วยป้องกันการป่วยหนักได้อย่างดี เพราะกระทรวงสาธารณสุข พบว่า ปัจจุบันก็มีเด็กที่เสียชีวิตเพราะไม่ได้ฉีดวัคซีนด้วยเช่นกัน
นายกรัฐมนตรียังฝากเตือนผู้ที่ติดเชื้อไปแล้วนั้น ต้องหมั่นสังเกตร่างกายของตัวเองให้ดี แม้ว่าจะตรวจไม่พบเชื้อแล้วก็ตาม ยังอาจมีอาการอ่อนเพลีย เหนื่อยง่าย ปวดเมื่อยตามตัว ไอเรื้อรัง มีภาวะวิตกกังวล อาจเป็นภาวะที่เรียกว่า ลองโควิด (Long Covid) จึงยังควรดูแลสุขภาพร่างกายให้แข็งแรง พักผ่อนให้เพียงพอ หมั่นออกกําลังกาย และรับประทานอาหารที่มีประโยชน์ช่วยเสริมภูมิคุ้มกันให้กับร่างกาย
สําหรับล่าสุดผู้ติดเชื้อโควิด-19 รายใหม่ ผู้ติดเชื้อโควิด-19 วันพุธที่ 6 เมษายน 2565 รวม 24,252 ราย จําแนกเป็น ผู้ป่วยจากในประเทศ 24,165 ราย ผู้ป่วยมาจากต่างประเทศ 87 ราย ผู้ป่วยสะสม 1,558,392 ราย (ตั้งแต่ 1 มกราคม 2565) หายป่วยกลับบ้าน 26,225 ราย หายป่วยสะสม 1,339,558 ราย (ตั้งแต่ 1 มกราคม 2565) ผู้ป่วยกําลังรักษา 248,078 ราย เสียชีวิต 94 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,845 ราย เฉลี่ยจังหวัดละ 24 ราย อัตราครองเตียง ร้อยละ 27.8
ระหว่างวันที่ 28 กุมภาพันธ์ 2564 - 5 เมษายน 2565 มีผู้รับวัคซีน สะสมทั้งหมด จํานวน 130,579,451 โดส มีผู้รับการฉีดวัคซีนเข็มที่ 1 จํานวน 55,776,134 ราย เข็มที่ 2 จํานวน 50,436,019 ราย เข็มที่ 3 จํานวน 22,103,661 ราย เข็มที่ 4 จํานวน 2,263,637 ราย
รัฐบาลไทย-ข่าวทำเนียบรัฐบาล-กรมเจ้าท่า จัดตั้งศูนย์ช่วยเหลือฯ เตรียมรับมืออุทกภัยภาคใต้ฝั่งอ่าวไทย พร้อมกำลังเจ้าหน้าที่เพื่อช่วยเหลือประชาชน
วันพุธที่ 11 พฤษภาคม 2565
กรมเจ้าท่า จัดตั้งศูนย์ช่วยเหลือฯ เตรียมรับมืออุทกภัยภาคใต้ฝั่งอ่าวไทย พร้อมกําลังเจ้าหน้าที่เพื่อช่วยเหลือประชาชน
...
ตามนโยบายรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ที่มอบนโยบายให้กรมเจ้าท่า ดําเนินการช่วยเหลือประชาชนที่ได้รับผลกระทบจากปัญหาอุทกภัยภาคใต้
กรมเจ้าท่า โดยสํานักงานเจ้าท่าภูมิภาคที่ 4 จังหวัดสงขลา ได้มีคําสั่งสํานักงานเจ้าท่าภูมิภาคที่ 4 ที่ 39 /2565 เรื่อง จัดตั้งศูนย์ช่วยเหลือผู้ประสบอุทกภัยกรมเจ้าท่า นายเรวัติ โพธิ์เรียง ผู้อํานวยการสํานักงานเจ้าท่าภูมิภาคที่ 4 เปิดเผยว่า ตามที่กองอํานวยการน้ําแห่งชาติได้ประเมินและวิเคราะห์สถานการณ์น้ําจากฝนคาดการณ์สภาพอากาศ จากประกาศของกรมอุตุนิยมวิทยา เนื่องจากมีหย่อมความกดอากาศต่ํากําลังแรงปกคลุมบริเวณอ่าวเบงกอลตอนล่างและมีแนวโน้มจะทวีความรุนแรงขึ้นเป็นพายุไซโคลน ในช่วงวันที่ 6-10 พฤษภาคม 2565 ส่งผลให้พื้นที่ภาคใต้จะมีฝนเพิ่มขึ้นและมีฝนตกหนักบางแห่ง และพบว่าจะมีพื้นที่เสี่ยงน้ําท่วมฉับพลัน น้ําป่าไหลหลาก ในช่วงวันที่ 6-10 พฤษภาคม 2565
ทั้งนี้ เพื่อเป็นการเตรียมความพร้อมในการให้ความช่วยเหลือประชาชนที่ประสบอุทกภัยในบริเวณพื้นที่จังหวัดชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา และนราธิวาส ได้อย่างมีประสิทธิภาพและเตรียมความพร้อมในการนําเรือพระราชทานพร้อมด้วยเจ้าหน้าที่ออกให้ความช่วยเหลือแก่ประชาชนที่ประสบอุทกภัยได้ทันต่อเหตุการณ์ รวมทั้งเตรียมความพร้อมในการบูรณาการร่วมกับหน่วยงานภาครัฐ ภาคเอกชน เครือข่ายประชาชน และประชาชนที่เกี่ยวข้อง สํานักงานเจ้าท่าภูมิภาคที่ 4 ได้ทําการจัดตั้งศูนย์ช่วยเหลือผู้ประสบอุทกภัย ณ สํานักงานเจ้าท่าภูมิภาคที่ 4 จํานวน 8 สาขา เพื่อช่วยเหลือผู้ประสบอุทกภัย ได้แก่ สํานักงานเจ้าท่าภูมิภาคสาขาสงขลา ปัตตานี สุราษฎร์ธานี ชุมพร นราธิวาส เกาะพะงัน เกาะสมุย และสํานักงานพัฒนาและบํารุงรักษาทางน้ําที่ 4 และ สํานักงานพัฒนาและบํารุงรักษาทางน้ําที่ 6 เพื่อให้การช่วยเหลือประชาชนได้ครอบคลุมทุกพื้นที่ พร้อมให้ความช่วยเหลือทันทีที่เกิดอุทกภัยขึ้นในพื้นที่รับผิดชอบ และให้ปฏิบัติหน้าที่ตามคําสั่ง ที่39/2565 จนกว่าสถานการณ์จะกลับเข้าสู่สภาวะปกติ
รัฐบาลไทย-ข่าวทำเนียบรัฐบาล-"อนุชา" ย้ำ การจำหน่ายสลากฯ ผ่านแพลตฟอร์ม สลากทุกใบเป็นของตัวแทนจำหน่ายรายย่อย
วันศุกร์ที่ 3 มิถุนายน 2565
"อนุชา" ย้ํา การจําหน่ายสลากฯ ผ่านแพลตฟอร์ม สลากทุกใบเป็นของตัวแทนจําหน่ายรายย่อย
"อนุชา" ย้ํา การจําหน่ายสลากฯ ผ่านแพลตฟอร์ม สลากทุกใบเป็นของตัวแทนจําหน่ายรายย่อย ยืนยันไม่ได้มอมเมา แต่สร้างโอกาสให้ซื้อสลากได้ในราคา 80 สนับสนุนผู้ขายรายย่อย
วันนี้ 3 มิ.ย.65 นายอนุชา นาคาศัย รัฐมนตรีประจําสํานักนายกรัฐมนตรี เปิดเผยปิดว่าแรกของการจําหน่ายสลากดิจิทัลผ่านแอป"เป๋าตัง" ผู้สลากกินแบ่งรัฐบาลให้การตอบรับเป็นอย่างดี สร้างความพึงพอใจต่อผู้ซื้อและผู้ขายเป็นอย่างมาก โดยยอดจําหน่ายสลากฯ ผ่านแอป "เป๋าตัง" วันแรกสามารถจําหน่ายได้ จํานวน 2,460,723 ใบ จํานวนผู้ซื้อสลาก 612,141 คน
นายอนุชาฯ ระบุการจําหน่ายสลากฯ ผ่านแพลตฟอร์มหรือสลากดิจิทัลนั้น สลากทุกใบเป็นของตัวแทนจําหน่ายรายย่อย สํานักงานสลากฯ เป็นแต่เพียงสนับสนุน จัดหาช่องทางการจําหน่ายในราคา 80 บาท ซึ่งทําให้ได้ประโยชน์ทั้งผู้ซื้อ และส่งเสริมตัวแทนรายย่อยผู้ขาย ให้สามารถวางขายในแพลตฟอร์ม ซึ่งมีผู้เข้ามาซื้อเป็นจํานวนมาก ไม่ต้องเสียเวลาและเสียค่าใช้จ่ายในการเดินทางเร่ขาย พร้อมยืนยันว่า ไม่ได้เป็นการมอมเมา เพราะปัจจุบัน ประชาชนที่ซื้อสลากตามแผงจําหน่ายก็สามารถซื้อได้แบบไม่จํากัดจํานวนอยู่แล้ว และขอย้ําว่าสลากทุกใบเป็นของตัวแทนรายย่อย ดังนั้น การจําหน่ายสลากดิจิทัล นอกจากประชาชนผู้ซื้อจะสามารถซื้อสลากได้ในราคาที่กําหนด คือ 80 บาทแล้ว ยังเป็นการช่วยส่งเสริมอาชีพ ส่งเสริมรายได้ให้กับพ่อแม่พี่น้องที่เป็นตัวแทนรายย่อยอีกด้วย
นายอนุชาฯ ให้ประชาชนมั่นใจว่า คนขายไม่สามารถนําสลากที่มีคนซื้อไปแล้ว มาขายซ้ําได้เพราะสลากที่มีคนซื้อไปแล้ว จะหายไปจากแผงของร้านนั้นทันที และจะมาอยู่ในระบบของคนซื้อ ร้านไม่สามารถนํามาขายซ้ําได้แน่นอน นอกจากนี้เพื่อความมั่นใจของผู้ซื้อสามารถใช้คําสั่งนี้สแกนสลากเก็บไว้ในแอปได้ เพื่อป้องกันการสูญหาย ทั้งนี้ เมื่อถูกรางวัล แอปฯ จะแจ้งเตือน ให้เลือกว่าจะให้โอนเงินรางวัลเข้าบัญชีกรุงไทยที่เราผูกไว้ หรือจะไปขอรับเองที่สํานักงานสลากก็ได้ กรณีต้องการสลากคืนไม่ว่าจะถูกรางวัลหรือไม่ถูกรางวัล ก็มีสิทธิ์ไปยื่นคําร้องขอรับสลากตัวจริงได้ ด้วยการนําหลักฐานการซื้อขายทางแอปฯ ไปแสดงต่อสํานักงานสลากฯ
-----------------------------------
รัฐบาลไทย-ข่าวทำเนียบรัฐบาล-สาธารณสุข - คมนาคม กำหนดมาตรการเข้ม ขนย้ายผู้ป่วยใน กทม.ปริมณฑล กลับภูมิลำเนา จัดสายด่วน 1330 แจ้งความประสงค์ขอกลับบ้าน
วันพฤหัสบดีที่ 22 กรกฎาคม 2564
สาธารณสุข - คมนาคม  กําหนดมาตรการเข้ม ขนย้ายผู้ป่วยใน กทม.ปริมณฑล กลับภูมิลําเนา จัดสายด่วน 1330 แจ้งความประสงค์ขอกลับบ้าน
รองโฆษกรัฐบาล เผยสาธารณสุข - คมนาคม  กําหนดมาตรการเข้ม ขนย้ายผู้ป่วยใน กทม.ปริมณฑล กลับภูมิลําเนา จัดสายด่วน 1330 แจ้งความประสงค์ขอกลับบ้าน
เมื่อวันที่ 22 ก.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า จากผลการประชุมคณะรัฐมนตรี(ครม.) เมื่อวันที่ 20 ก.ค.ที่ผ่านมา มอบหมายให้กระทรวงสาธารณสุข ประสานกับรัฐมนตรี และหน่วยงานที่เกี่ยวข้อง กําหนดแนวทางการดูแลผู้ติดเชื้อโควิด-19 ที่ต้องการเดินทางกลับไปรักษาที่ภูมิลําเนา เพื่อลดความหนาแน่นในการรองรับผู้ป่วยใน กทม.และปริมณฑล ล่าสุดสํานักงานหลักประกันสุขภาพแห่งชาติ(สปสช.) สถาบันการแพทย์ฉุกเฉินแห่งชาติ กองทัพบก และกระทรวงคมนาคม ได้ประสานความร่วมมือ จัดรถรับ-ส่งผู้ป่วยโรคโควิด-19 ในพื้นที่ กทม.และปริมณฑล ที่ต้องการกลับไปรักษายังภูมิลําเนาแล้ว โดยประชาชนที่ป่วยด้วยโรคโควิด-19 อาการไม่รุนแรง ในพื้นที่ กทม.และปริมณฑล ที่ต้องการกลับไปรักษาตัวยังภูมิลําเนา สามารถติดต่อได้ที่สายด่วน 1330 กด 15 หรือลงทะเบียนผ่านเว็บไซต์ https://crmdci.nhso.go.th/
น.ส.ไตรศุลี กล่าวว่า สําหรับขั้นตอนการดําเนินการนั้น เมื่อผู้ป่วยรับทราบผลการติดเชื้อโควิด-19 แล้วแจ้งไปยังสายด่วน 1330 ประสงค์เดินทางกลับภูมิลําเนาเดิม สปสช.และกระทรวงคมนาคม จะแจ้งประสานไปยังจังหวัดปลายทางเพื่อส่งตัวผู้ป่วยเข้ารักษาที่โรงพยาบาลหรือโรงพยาบาลสนามในจังหวัด โดยมีมาตรการเคลื่อนย้ายผู้ป่วยที่เข้มงวด ปลอดภัย ซึ่งเป็นข้อกําหนดจากกรมควบคุมโรคและสถาบันการแพทย์ฉุกเฉินแห่งชาติ เช่น มีอุปกรณ์กั้นผู้ป่วยแยกกับคนขับ มีมาตรการเว้นระยะห่าง นั่งที่เว้นที่ สําหรับรถตู้ให้โดยสารได้ไม่เกิน 5 คน พร้อมมีแพทย์วิดีโอคอลให้คําปรึกษาอาการระหว่างการเดินทาง โดยกระบวนการขนย้ายนี้ เป็นความร่วมมือของกระทรวงคมนาคม การรถไฟแห่งประเทศไทย และกรมการขนส่งทหารบก
น.ส.ไตรศุลี กล่าวว่า สําหรับกระทรวงคมนาคม ได้กําหนดมาตรการด้านการขนส่งผู้ป่วยไว้เป็นอย่างดี โดยให้ดําเนินการตามมาตรการสาธารณสุขอย่างเคร่งครัด อาทิ การเว้นระยะห่างภายในรถ การทําความสะอาดตามที่กระทรวงสาธารณสุขกําหนด รวมทั้งการจัดเตรียมอาหารและเครื่องดื่มให้กับผู้ป่วยระหว่างเดินทาง พร้อมประสานขอให้จังหวัดดําเนินการวางแผนการรองรับผู้ป่วยกลับบ้าน โดยให้มีการคาดการณ์ถึงสถานการณ์ในอนาคตเพื่อดําเนินการเตรียมความพร้อมล่วงหน้าด้วย นอกจากนี้ ยังเพิ่มช่องการอื่น เช่น ไลน์ สําหรับกรณีที่จังหวัดหรือหน่วยงานใด ต้องการการสนับสนุนจากกระทรวงคมนาคม เพื่อให้สามารถดําเนินการได้ทันต่อสถานการณ์
-----------------
รัฐบาลไทย-ข่าวทำเนียบรัฐบาล-คลังยัน! สกนช. ต้องเป็นผู้รับภาระการชำระหนี้เอง
วันพฤหัสบดีที่ 18 สิงหาคม 2565
คลังยัน! สกนช. ต้องเป็นผู้รับภาระการชําระหนี้เอง
ตามที่ได้มีการเผยแพร่ข้อความเกี่ยวกับร่างพระราชกําหนดให้อํานาจกระทรวงการคลังค้ําประกันการชําระหนี้ของ สกนช. พ.ศ. .... วงเงิน 1.5 แสนล้านบาท ว่า ครม.ออกกฎหมายโยกหนี้ของ สกนช. มาเป็นหนี้สาธารณะและให้ประชาชนเป็นผู้แบกรับ นั้น
ตามที่ได้มีการเผยแพร่ข้อความเกี่ยวกับร่างพระราชกําหนดให้อํานาจกระทรวงการคลังค้ําประกันการชําระหนี้ของสํานักงานกองทุนน้ํามันเชื้อเพลิง พ.ศ. .... (ร่าง พ.ร.ก.ฯ) วงเงิน 1.5 แสนล้านบาท ว่าคณะรัฐมนตรีออกกฎหมายโยกหนี้ของสํานักงานกองทุนน้ํามันเชื้อเพลิงมาเป็นหนี้สาธารณะและให้ประชาชนเป็นผู้แบกรับ นั้น
นางจินดารัตน์ วิริยะทวีกุล โฆษกสํานักงานบริหารหนี้สาธารณะ ให้ข้อมูลว่า สํานักงานกองทุนน้ํามันเชื้อเพลิง (สกนช.) เป็นหน่วยงานที่ทําหน้าที่กู้เงินเพื่อสนับสนุนการดําเนินงานของกองทุนน้ํามันเชื้อเพลิงในการรักษาเสถียรภาพระดับราคาน้ํามันให้อยู่ในระดับที่เหมาะสม เพื่อไม่ให้ส่งผลกระทบต่อภาระค่าครองชีพของประชาชนมีสถานะเป็นหน่วยงานของรัฐ ประเภทหน่วยงานในกํากับดูแลของรัฐ ตามบทนิยามมาตรา 4 แห่ง พ.ร.บ. การบริหารหนี้สาธารณะ พ.ศ. 2548 และที่แก้ไขเพิ่มเติม ทําให้การกู้เงินของ สกนช. จะนับเป็นหนี้สาธารณะ อย่างไรก็ดี ในปัจจุบัน สกนช. ยังไม่ได้ดําเนินการกู้เงินแต่อย่างใด นอกจากนี้ แม้ว่าร่าง พ.ร.ก. ฯ ดังกล่าวจะกําหนดให้กระทรวงการคลังค้ําประกันเงินกู้ให้แก่ สกนช. แต่การชําระหนี้เงินกู้ดังกล่าว สกนช. จะต้องเป็นผู้รับภาระการชําระหนี้ โดยใช้รายได้ของตนเอง และกระทรวงการคลังไม่สามารถตั้งงบประมาณเพื่อชําระหนี้เงินกู้ให้กับ สกนช. ได้ ดังนั้น จึงไม่เป็นภาระต่องบประมาณและไม่ได้เป็นการผลักภาระให้กับประชาชนแต่อย่างใด
สํานักนโยบายและแผน สํานักงานบริหารหนี้สาธารณะ
โทร. 02 265 8050 ต่อ 5505
https://fb.watch/eYB3q8oxbU/
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจำวันที่ 23 พฤศจิกายน 2564 เวลา 08.30 น. ไม่สามารถสัญจรผ่านได้ 1 สายทาง และสัญจรผ่านได้ 6 สายทาง
วันอังคารที่ 23 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจําวันที่ 23 พฤศจิกายน 2564 เวลา 08.30 น. ไม่สามารถสัญจรผ่านได้ 1 สายทาง และสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 23 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ไม่สามารถสัญจรผ่านได้ 1 สายทาง และสามารถสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 23 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ พระนครศรีอยุธยา ร้อยเอ็ด สุพรรณบุรี และนครปฐม ไม่สามารถสัญจรผ่านได้ 1 สายทาง ได้แก่ สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 55 เซนติเมตร (ช่วง กม. ที่ 2+065 - 3+490) และสามารถสัญจรผ่านได้ 6 สายทาง ดังนี้
1. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 25 เซนติเมตร (ช่วง กม. ที่ 0+000 - 7+250)
2. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 30 เซนติเมตร (ช่วง กม. ที่ 0+000 - 8+530)
3. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อําเภอสองพี่น้อง จังหวัดสุพรรณบุรี น้ําท่วม 30 เซนติเมตร (ช่วง กม. ที่ 1+800 - 2+000)
4. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วม 15 เซนติเมตร (ช่วง กม. ที่ 0+100 - 0+800)
5. สายทาง สพ.014 สะพานบางซอ อําเภอสองพี่น้อง จังหวัดสุพรรณบุรี น้ําท่วม 5 เซนติเมตร (ช่วง กม. ที่ 0+000 - 0+250)
6. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วม 5 เซนติเมตร (ช่วง กม. ที่ 0+000 - 0+363)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ําลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-​นายกฯ ส่งกำลังใจให้ทีมวอลเลย์บอลหญิงไทย แม้ไม่ผ่านเข้ารอบ 4 ทีมสุดท้ายรายการวอลเลย์บอล VNL 2022 แต่สร้างความสุขและความภาคภูมิใจให้คนไทยทั้งประเทศ
วันศุกร์ที่ 15 กรกฎาคม 2565
​นายกฯ ส่งกําลังใจให้ทีมวอลเลย์บอลหญิงไทย แม้ไม่ผ่านเข้ารอบ 4 ทีมสุดท้ายรายการวอลเลย์บอล VNL 2022  แต่สร้างความสุขและความภาคภูมิใจให้คนไทยทั้งประเทศ
​นายกฯ ส่งกําลังใจให้ทีมวอลเลย์บอลหญิงไทย แม้ไม่ผ่านเข้ารอบ 4 ทีมสุดท้ายรายการวอลเลย์บอล VNL 2022  แต่สร้างความสุขและความภาคภูมิใจให้คนไทยทั้งประเทศ
วันนี้ (15 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งกําลังใจให้นักกีฬาวอลเลย์บอลหญิงทีมชาติไทย ซึ่งได้ลงทําการแข่งขันรอบก่อนรองชนะเลิศ (quarter-final) กับทีมชาติทูร์เคีย(Türkiye) ทีมอันดับ 5 ของโลก และเจ้าภาพในสนามสุดท้ายของการแข่งขันวอลเลย์บอลหญิงเนชั่นส์ลีก 2022 หรือ VNL 2022 (FIVB Volleyball Women's Nations League 2022) ณ กรุงอังการา เมื่อวันที่ 14 กรกฎาคม 2565 ที่ผ่านมา ทั้งนี้ แม้ผลการแข่งขัน ทีมสาวไทยแพ้ทีมชาติทูร์เคียไป 1-3 เซต แต่ทีมไทยก็สามารถสู้ทีมอันดับ 5 ของโลก ได้สูสี ให้แฟนกีฬาได้ลุ้นกันตลอดการแข่งขัน ทําสุดความสามารถ สร้างความภาคภูมิใจให้คนไทยทั้งประเทศ
โฆษกประจําสํานักนายกรัฐมนตรีกล่าวว่า นักกีฬาวอลเลย์บอลหญิงทีมชาติไทยสามารถทําผลงานได้อย่างดีเยี่ยมตลอดการแข่งขันวอลเลย์บอล VNL 2022 ซึ่งได้สร้างประวัติศาสตร์ของทีมชาติไทยที่สามารถเข้าสู่รอบ 8 ทีมสุดท้ายได้เป็นครั้งแรกในรายการนี้ และแม้จะไม่สามารถผ่านเข้าไปสู่การแข่งขันในรอบ 4 ทีมสุดท้ายต่อไปได้ แต่ทีมสาวไทยยังถือมีผลงานดีเยี่ยม จบในลําดับที่ 8 จากทั้งหมด 16 ทีม นอกจากนี้ ลําดับโลกของทีมไทยยังขยับมาอยู่ที่ลําดับที่ 14 ของโลก จากก่อนหน้านี้ที่อยู่ลําดับที่ 19 ก่อนเข้าแข่งขันรายการนี้
“นายกรัฐมนตรีขอบคุณวอลเลย์บอลหญิงทีมชาติไทย ทีมงาน โค้ช และผู้ที่เกี่ยวข้องทุกคน ที่สร้างความสุขให้พี่น้องชาวไทยตลอดการแข่งขันวอลเลย์บอล VNL 2022 ที่ผ่านมา ทีมสาวไทยชุดนี้สามารถสร้างประวัติศาสตร์ใหม่ให้วงการวอลเลย์บอลของไทย โดยสามารถเข้าสู่รอบ 8 ทีมสุดท้ายได้เป็นครั้งแรกในรายการนี้ และสามารถจบในลําดับที่ 8 ของการแข่งขัน ทั้งนี้ นายกรัฐมนตรีและพี่น้องคนไทยทุกคนรู้สึกภาคภูมิใจอย่างมาก จะขอส่งแรงเชียร์และเป็นกําลังใจให้วอลเลย์บอลหญิงไทยในรายการแข่งขันต่อๆ ไป” นายธนกรฯ กล่าว
รัฐบาลไทย-ข่าวทำเนียบรัฐบาล-ศักราชใหม่ไทย - ซาอุฯ! นายกฯ ย้ำสร้างสัมพันธ์ระหว่างประชาชน ศอ.บต. จัดเวทีระดมความคิด ขานรับโอกาสสู่ จว.ชายแดนใต้
วันจันทร์ที่ 31 มกราคม 2565
ศักราชใหม่ไทย - ซาอุฯ! นายกฯ ย้ําสร้างสัมพันธ์ระหว่างประชาชน ศอ.บต. จัดเวทีระดมความคิด ขานรับโอกาสสู่ จว.ชายแดนใต้
.....
น.ส.รัชดา ธนาดิเรก รองโฆษกประจําสํานักนายกรัฐมนตรี เผย จากการเดินทางเยือนราชอาณาจักรซาอุดิอาระเบียอย่างเป็นทางการของนายกรัฐมนตรี เมื่อวันที่ 25 ม.ค. ที่ผ่านมา นําไปสู่การเปิดศักราชใหม่ของความสัมพันธ์ไทย - ซาอุดิอาระเบียอย่างสมบูรณ์ สําหรับศูนย์อํานวยการบริหารจังหวัดชายแดนภาคใต้ (ศอ.บต.) ได้กําหนดแนวทางต่อยอดจากการรื้อฟื้นความสัมพันธ์ดังกล่าว เพื่อประโยชน์แก่ประชาชนในพื้นที่อย่างเป็นรูปธรรม
.
ศอ.บต. เตรียมจัดเวทีระดมสมองจากผู้นําศาสนา ผู้นําท้องถิ่น ข้าราชการ แรงงานไทย และประชาชนรวมกว่า 500 คน ในหัวข้อ “โอกาสและศักยภาพของจังหวัดชายแดนภาคใต้ ภายหลังไทย - ซาอุฯ ฟื้นความสัมพันธ์” ในเดือน ก.พ. นี้ เพื่อเป็นข้อมูลเสนอต่อรัฐบาลในการจัดทํานโยบายและแนวทางการพัฒนาร่วมกับซาอุดิอาระเบียต่อไป และจะนําเสนอต่อการประชุมเอกอัครราชทูตและทูตานุทูตโลกอิสลามประจําประเทศไทยและเครือข่ายองค์กรนานาชาติด้านโลกอิสลามในช่วงเดือน มี.ค. 65 ด้วย
.
การเปิดศักราชใหม่ความสัมพันธ์ไทย - ซาอุฯ ครั้งนี้ จะนําไปสู่ความร่วมมือและประโยชน์ในด้านต่าง ๆ เช่น เศรษฐกิจ สังคม สิ่งแวดล้อม พลังงาน การศึกษาวิจัย ความมั่นคง การท่องเที่ยวและกีฬา ฯลฯ โดยนายกรัฐมนตรีได้เน้นย้ําถึงการสร้างความสัมพันธ์ระหว่างประชาชนทั้งสองประเทศ ซึ่งจะเป็นรากฐานสําคัญสําหรับความร่วมมือในทุก ๆ ด้านต่อไป
.
อ่านเพิ่มเติม คลิก https://www.thaigov.go.th/news/contents/details/51051
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-บีโอไอมอบวุฒิบัตรแก่ผู้ผ่านหลักสูตรสร้างนักลงทุนไทยในต่างประเทศ
วันพฤหัสบดีที่ 11 สิงหาคม 2565
บีโอไอมอบวุฒิบัตรแก่ผู้ผ่านหลักสูตรสร้างนักลงทุนไทยในต่างประเทศ
บีโอไอมอบวุฒิบัตรแก่ผู้ผ่านหลักสูตรสร้างนักลงทุนไทยในต่างประเทศ
บีโอไอมอบวุฒิบัตรแก่ผู้ผ่านหลักสูตรสร้างนักลงทุนไทยในต่างประเทศ
เมื่อเร็วๆ นี้นายวิรัตน์ ธัชศฤงคารสกุล ที่ปรึกษาด้านการลงทุน (บีโอไอ) (ที่ 5 จากซ้ายบน) เป็นผู้แทนในการมอบวุฒิบัตรแก่ผู้เข้าผ่านการอบรมหลักสูตร “สร้างนักลงทุนไทยในต่างประเทศ” หรือ TOISC รุ่นที่ 20 จํานวน 21 คน จัดโดยกองพัฒนาผู้ประกอบการไทย ณ โรงแรมเมอร์เคียว กรุงเทพฯ
รัฐบาลไทย-ข่าวทำเนียบรัฐบาล-นายกฯ สั่งจับตาสถานการณ์ยูเครน เตรียมมาตรการรองรับ ให้กระทบประชาชนน้อยที่สุด
วันอังคารที่ 1 มีนาคม 2565
นายกฯ สั่งจับตาสถานการณ์ยูเครน เตรียมมาตรการรองรับ ให้กระทบประชาชนน้อยที่สุด
.....
พล.อ.ประยุทธ์ จันทร์โอชา นายกรัฐมนตรี และ รมว.กห. สั่งการรองนายกรัฐมนตรีทุกด้าน ติดตามสถานการณ์ในยูเครนอย่างใกล้ชิด ซึ่งส่งผลกระทบไม่มากก็น้อยต่อทุกประเทศ และหากยืดเยื้อก็จะกระทบต่อเศรษฐกิจไทยด้วย โดยให้เตรียมความพร้อมและกําหนดมาตรการรับมืออย่างเป็นรูปธรรมโดยเร็วที่สุด
.
สําหรับการช่วยเหลือคนไทยในยูเครน กระทรวงการต่างประเทศหาช่องทางช่วยเหลือและเตรียมแผนอพยพคนไทยแล้ว ด้านพลังงาน ไทยยังไม่ได้รับผลกระทบโดยตรง แต่ ก.พลังงาน ได้ติดตามสถานการณ์และเตรียมพร้อมด้านปริมาณสํารองพลังงานไว้ ส่วนด้านอื่น ๆ เช่น ตลาดหลักทรัพย์ อัตราแลกเปลี่ยน การค้า การลงทุน ได้สั่งการให้ทุกภาคส่วนเตรียมมาตรการรองรับ ให้กระทบประชาชนน้อยที่สุด
.
อ่านเพิ่มเติม คลิกhttps://www.thaigov.go.th/news/contents/details/52021
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเร่งเพิ่มโอกาสเข้าถึงการศึกษาแก่เด็กพิการ-มีปัญหาสุขภาพ
วันจันทร์ที่ 22 พฤศจิกายน 2564
รัฐบาลเร่งเพิ่มโอกาสเข้าถึงการศึกษาแก่เด็กพิการ-มีปัญหาสุขภาพ
วันจันทร์ที่ 22 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าเพิ่มโอกาสทางการศึกษาแก่กลุ่มผู้ต้องการจําเป็นพิเศษ ด้วย 4 ภารกิจเร่งด่วน ได้แก่ 1.ปักหมุดค้นหาเด็กพิการในวัยเรียนอายุไม่เกิน 18 ปีที่ยังไม่ได้เข้าสู่ระบบการศึกษา 2.จัดทําคู่มือสื่อบัญชี ก-ข-ค รวมรายการสิ่งอํานวยความสะดวก สื่อ บริการ และความช่วยเหลือทางการศึกษา ที่ศูนย์การศึกษาพิเศษและโรงเรียนสามารถขอรับบริการได้ 3.สนับสนุนการดําเนินงานศูนย์การเรียนสําหรับเด็กในโรงพยาบาล ครอบคลุม 77 จังหวัด 85 ศูนย์การเรียนทั่วประเทศ เพื่อช่วยเหลือเด็กที่เจ็บป่วยต้องพักรักษาตัวที่บ้านหรือ รพ.เป็นเวลานานจนไม่สามารถไปเรียนในโรงเรียนได้ ให้ไม่ต้องลาออกกลางคัน และ 4. สร้างและส่งต่อแรงบันดาลใจให้เด็กก้าวข้ามคําว่าพิการหรือด้อยโอกาสจนประสบความสําเร็จ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก่อนการบังคับใช้กฎหมายคุ้มครองข้อมูลส่วนบุคล เต็มฉบับ ในวันที่ 1 มิถุนายน 2565 ขอเชิญรับฟังทิศทางและนโยบายรัฐบาลที่เกี่ยวข้อง กฎหมายลำดับรองและแนวปฏิบัติสำคัญ ตลอดจน ตัวอย่างการปฏิบัติจริง ในองค์กรภาครัฐและภาคเอกชน
วันพุธที่ 18 พฤษภาคม 2565
ก่อนการบังคับใช้กฎหมายคุ้มครองข้อมูลส่วนบุคล เต็มฉบับ ในวันที่ 1 มิถุนายน 2565 ขอเชิญรับฟังทิศทางและนโยบายรัฐบาลที่เกี่ยวข้อง กฎหมายลําดับรองและแนวปฏิบัติสําคัญ ตลอดจน ตัวอย่างการปฏิบัติจริง ในองค์กรภาครัฐและภาคเอกชน
ก่อนการบังคับใช้กฎหมายคุ้มครองข้อมูลส่วนบุคล เต็มฉบับ ในวันที่ 1 มิถุนายน 2565 ขอเชิญรับฟังทิศทางและนโยบายรัฐบาลที่เกี่ยวข้อง กฎหมายลําดับรองและแนวปฏิบัติสําคัญ ตลอดจน ตัวอย่างการปฏิบัติจริง ในองค์กรภาครัฐและภาคเอกชน
ก่อนการบังคับใช้กฎหมายคุ้มครองข้อมูลส่วนบุคล เต็มฉบับ ในวันที่ 1 มิถุนายน 2565 ขอเชิญรับฟังทิศทางและนโยบายรัฐบาลที่เกี่ยวข้อง กฎหมายลําดับรองและแนวปฏิบัติสําคัญ ตลอดจน ตัวอย่างการปฏิบัติจริง ในองค์กรภาครัฐและภาคเอกชน
งานสัมมนา“แนวทางการบังคับใช้พระราชบัญญัติคุ้มครองข้อมูลส่วนบุคคลพ.ศ. 2562”
วันจันทร์ที่23พฤษภาคม2565เวลา13.00 – 16.30น.
กําหนดการ
13.30กล่าวต้อนรับโดยนายเธียรชัยณนครประธานกรรมการคุ้มครองข้อมูลส่วนบุคคล
13.35กล่าวรายงานโดยดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมทําหน้าที่เลขาธิการคณะกรรมการคุ้มครองข้อมูลส่วนบุคคล
13.40ปาฐกถา“กฎหมายคุ้มครองข้อมูลส่วนบุคคลกับการขับเคลื่อนเศรษฐกิจและสังคมดิจิทัล”
โดยนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม
14.00กล่าวเปิดงานโดยฯพณฯนายกรัฐมนตรีพลเอกประยุทธ์จันทร์โอชา
14:10 – 15.10เสวนาเรื่อง“การปฏิบัติตามกฎหมายคุ้มครองข้อมูลส่วนบุคคล”
15.20 – 16.30เสวนาเรื่อง“PDPA in Action : Best practicesในภาครัฐและภาคเอกชน”
ลงทะเบียน
https://forms.gle/wLqCiNZjByd6khXj7
ที่นั่งจํานวนจํากัด
รับชมผ่านช่องทาง
Facebook Live
http://facebook.com/pdpc.th
ติดต่อสอบถามข้อมูลได้ที่
081-357-0537คุณอิน
081-459-1651คุณพัณณ์ชิตา
e-mail : de.seminar2022@gmail.com
***********
รัฐบาลไทย-ข่าวทำเนียบรัฐบาล-ครม.รับทราบมติที่ประชุมบอร์ดสับปะรดแห่งชาติ จ้างแรงงานต่างด้าวระยะสั้น 1 ปี แก้ปัญหาขาดแรงงานในอุตสาหกรรมสับปะรด
วันอังคารที่ 12 กรกฎาคม 2565
ครม.รับทราบมติที่ประชุมบอร์ดสับปะรดแห่งชาติ จ้างแรงงานต่างด้าวระยะสั้น 1 ปี แก้ปัญหาขาดแรงงานในอุตสาหกรรมสับปะรด
ครม.รับทราบมติที่ประชุมบอร์ดสับปะรดแห่งชาติ จ้างแรงงานต่างด้าวระยะสั้น 1 ปี แก้ปัญหาขาดแรงงานในอุตสาหกรรมสับปะรด
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 12 กรกฎาคม 2565 ว่า ครม.รับทราบมติที่ประชุมคณะกรรมการนโยบายและพัฒนาสับปะรดแห่งชาติ ครั้งที่ 1/2565 เมื่อเดือนพฤษภาคมที่ผ่านมา กล่าวคือ สถานการณ์สับปะรดโรงงาน ปี 2565 คาดว่าจะมีผลผลิตประมาณ 1.77 ล้านตัน เพิ่มขึ้นจากปี 2564 ร้อยละ 2.68 โดยยอดการส่งออกปี 2565 ช่วงเดือน ม.ค.-มี.ค.2565 จํานวน 140,019 ตัน เพิ่มขึ้นจากปี 2564 ร้อยละ 8.05
สําหรับแนวทางการบริหารจัดการสับปะรด ปี 2565 ขับเคลื่อนโดยกลไกคณะกรรมการเพื่อแก้ไขปัญหาเกษตรกรอันเนื่องมาจากผลผลิตการเกษตรระดับจังหวัด และคณะทํางานด้านการตลาดระดับจังหวัด บริหารจัดการ Demand และ Supply ภายในจังหวัด ส่วนการแก้ไขปัญหาขาดแคลนแรงงานในอุตสาหกรรมสับปะรดนั้น กําหนดให้มีการจ้างงานแรงงานต่างด้าวระยะสั้น (เมียนมา ลาว กัมพูชา และเวียดนาม) คราวละไม่เกิน 1 ปี นอกจากนี้ ยังมีมาตรการส่งเสริมเกษตรกรผู้ปลูกสับปะรดในหลายด้าน อาทิ 1)จัดหาแหล่งเงินทุนสินเชื่อดอกเบี้ยต่ําสินเชื่อปลอดดอกเบี้ยให้แก่เกษตรกรที่ขึ้นทะเบียนผู้ปลูกสับปะรดกับกรมส่งเสริมการเกษตรและทําข้อตกลงซื้อขายกับโรงงาน 2)สนับสนุนการร่วมงานแสดงสินค้าทั้งในและต่างประเทศเพื่อแก้ไขปัญหาสับปะรดล้นตลาด
รัฐบาลไทย-ข่าวทำเนียบรัฐบาล-นายกฯ ติดตามสถานการณ์ หมู-ไก่-ไข่ ขึ้นราคา สั่งการทุกหน่วยงานให้ร่วมบูรณาการแก้ไขปัญหาสินค้าราคาแพง ประเมินเพื่อวางแนวทางล่วงหน้าบรรเทาความเดือดร้อนของพี่น้องประชาชน
วันอังคารที่ 11 มกราคม 2565
นายกฯ ติดตามสถานการณ์ หมู-ไก่-ไข่ ขึ้นราคา สั่งการทุกหน่วยงานให้ร่วมบูรณาการแก้ไขปัญหาสินค้าราคาแพง ประเมินเพื่อวางแนวทางล่วงหน้าบรรเทาความเดือดร้อนของพี่น้องประชาชน
นายกฯ ติดตามสถานการณ์ หมู-ไก่-ไข่ ขึ้นราคา สั่งการทุกหน่วยงานให้ร่วมบูรณาการแก้ไขปัญหาสินค้าราคาแพง ประเมินเพื่อวางแนวทางล่วงหน้าบรรเทาความเดือดร้อนของพี่น้องประชาชน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ และห่วงใยประชาชนที่ได้รับผลกระทบจากราคาสินค้าโภคภัณฑ์อาหารซึ่งปรับตัวสูงขึ้นในหลายประเภทอย่างใกล้ชิดมาโดยตลอด โดยกําชับสั่งการให้ทุกหน่วยงานที่เกี่ยวข้องร่วมกันบูรณาการแก้ไขปัญหาเพื่อบรรเทาความเดือดร้อนของประชาชนอย่างเร่งด่วน พร้อมทั้งให้ติดตามสถานการณ์ และกําชับให้แต่ละกระทรวงที่เกี่ยวข้อง โดยเฉพาะอย่างยิ่งกระทรวงพาณิชย์ ให้ร่วมกําหนดเป็นมาตรการช่วยเหลือประชาชน ทั้งระยะสั้น และระยะยาวโดยไม่ให้กระทบกลไกตลาด รวมทั้งให้คาดการณ์ไปในอนาคตว่าเมื่อสถานการณ์ราคาสินค้าอุปโภคบริโภค มีราคาสูงขึ้นหลายชนิดอย่างต่อเนื่องเช่นนี้ จะส่งผลให้ราคาสินค้าชนิดใด สูงขึ้นตามมาอีกหรือไม่ ซึ่งนายกรัฐมนตรีต้องการให้กําหนดวิสัยทัศน์ในการแก้ไขปัญหาไปถึงอนาคตเพื่อป้องกันไม่ให้เกิดผลกระทบต่อประชาชน
โฆษกประจําสํานักนายกรัฐมนตรี กล่าวเพิ่มเติมว่า การปรับตัวของราคาสินค้าอุปโภค-บริโภค เป็นไปตามกลไกตลาดอาหารโลก ซึ่งสอดคล้องกับดัชนีราคาอาหารโลก FAO Food Price Index: FFPI) ที่องค์การอาหารและเกษตรแห่งสหประชาชาติ (FAO) รายงานของปี 2564 ไว้ โดยค่าเฉลี่ยของราคาสินค้าอยู่ในระดับสูงสุด นับตั้งแต่เมื่อปี 2554 ทั้งนี้ ราคาสินค้ากลุ่มอาหารสดที่สูงขึ้น เช่น เนื้อหมู เป็นผลกระทบจากต้นทุนการเลี้ยง (อาหารสัตว์ ยารักษาโรค) เพิ่มสูงขึ้น รวมทั้งปัญหาโรคระบาดในสุกรในหลายประเทศและมาตรการลดความเสี่ยงโดยการจํากัดจํานวนการเลี้ยงที่ทําให้ปริมาณสุกรในระบบลดลง ซึ่งจะส่งผลให้ราคาสินค้าที่บริโภคทดแทนกันได้ เช่น ไข่ ไก่ ปลา จะมีแนวโน้มปรับราคาสูงขึ้นในอนาคตได้ ในการนี้ นายกรัฐมนตรีได้สั่งการให้ทุกกระทรวงประเมินสถานการณ์ วางแนวทางและมาตรการต่าง ๆ เพื่อดูแลประชาชน โดยจะต้องแก้ไขทั้งผลกระทบเฉพาะหน้าและเร่งหาแนวทางช่วยเหลือในระยะยาวให้ครอบคลุมทั้งกลุ่มผู้ผลิตสินค้า และประชาชนผู้บริโภค รวมทั้งเน้นย้ําให้ทุกกระทรวงและหน่วยงานที่เกี่ยวข้องควบคุมดูแลให้เหมาะสมกับสถานการณ์และความต้องการของประชาชนเป็นที่ตั้ง
“กรณีที่ราคาสินค้าอุปโภคบริโภคโดยเฉพาะ "ราคาไข่ไก่" และ "เนื้อไก่" เริ่มทยอยปรับราคาสูงขึ้นนั้น นายกรัฐมนตรีได้กําชับให้กระทรวงพาณิชย์ เร่งเพื่อแก้ไขปัญหาโดยด่วน โดยกรมการค้าภายในจะลงพื้นที่ติดตามและหากพบการฉกฉวยขึ้นราคา ก็จะมีการดําเนินคดีอย่างเคร่งครัด เพื่อไม่ให้เป็นการเอารัดเอาเปรียบผู้บริโภค แต่หากมีความจําเป็นต้องขึ้นราคาสินค้าในรายการใดก็สามารถทําเรื่องมายังกระทรวงพาณิชย์ เพื่อพิสูจน์เป็นรายกรณีไปว่ามีความจําเป็น ไม่ให้กระทบต่อเกษตรกรรายย่อยจากการกดราคาทางนโยบาย และเพื่อป้องกันไม่ให้สินค้าขาดตลาดอีก” นายธนกรฯ กล่าว
รัฐบาลไทย-ข่าวทำเนียบรัฐบาล-​ นายกฯ ย้ำประเทศไทยต้องเดินหน้าด้วยนวัตกรรม ติดตามการทำงานขับเคลื่อนประเทศด้วยเทคโนโลยี 5G อย่างต่อเนื่องเพื่อเพิ่มประสิทธิภาพการทำงานให้ประโยชน์ถึงประชาชน
วันเสาร์ที่ 2 เมษายน 2565
​ นายกฯ ย้ําประเทศไทยต้องเดินหน้าด้วยนวัตกรรม ติดตามการทํางานขับเคลื่อนประเทศด้วยเทคโนโลยี 5G อย่างต่อเนื่องเพื่อเพิ่มประสิทธิภาพการทํางานให้ประโยชน์ถึงประชาชน
​
นายกฯ ย้ําประเทศไทยต้องเดินหน้าด้วยนวัตกรรม ติดตามการทํางานขับเคลื่อนประเทศด้วยเทคโนโลยี 5G อย่างต่อเนื่องเพื่อเพิ่มประสิทธิภาพการทํางานให้ประโยชน์ถึงประชาชน
วันนี้ (2 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับการพัฒนานวัตกรรมให้เท่าทันความก้าวหน้าของโลก โดยได้ติดตามความคืบหน้า การดําเนินนโยบายขับเคลื่อนประเทศด้วยเทคโนโลยี 5G อย่างต่อเนื่อง และได้กําหนดให้เป็นยุทธศาสตร์สําคัญของรัฐบาลในการนําเทคโนโลยีมาเพิ่มประสิทธิภาพภาครัฐ นํามาประยุกต์ใช้ให้เกิดประโยชน์ทุกมิติ เพื่อตอบสนองความต้องการประชาชนให้ได้อย่างทั่วถึง
นายธนกร กล่าวว่า สถานการณ์การแพร่ระบาดของโควิด-19 ในปัจจุบัน ทําให้ประชาชนประสบกับข้อจํากัดในการเข้าถึงบริการทางการแพทย์ ด้วยความห่วงใยที่นายกรัฐมนตรีมีต่อพี่น้องประชาชนจึงได้มอบนโยบายให้เร่งผลักดัน นําเทคโนโลยีเข้ามาเป็นส่วนสําคัญในสนับสนุนการพัฒนาระบบบริการสาธารณสุขให้มีความทันสมัย ช่วยให้ประชาชนสามารถเข้าถึงบริการได้อย่างทั่วถึงและเท่าเทียม แม้ในสถานการณ์ที่มีขีดจํากัดด้านการขนส่ง อาทิ กรณีภัยพิบัติทางธรรมชาติ หรือการแพร่ระบาดของโรค จึงทําให้ทุกประเทศต้องหันมาพึ่งพาพัฒนาการนวัตกรรมดิจิทัลมากขึ้น โดยเมื่อปลายปีที่ผ่านมา นายกรัฐมนตรีได้เป็นประธานในพิธีเปิดงานโครงการ “ต้นแบบโรงพยาบาลอัจฉริยะระดับโลกด้วยเทคโนโลยีเครือข่าย 5G และระบบปัญญาประดิษฐ์” ณ โรงพยาบาลศิริราช ถือเป็นโครงการนําร่องของโครงการ 5G Smart Hospital ของประเทศไทย และเป็นความร่วมมือด้านเทคโนโลยี 5G ระหว่างจีน-ไทย ช่วยให้ไทยเป็นประเทศแรกในภูมิภาคเอเชียตะวันออกเฉียงใต้ (ASEAN) ที่เริ่มใช้งานเทคโนโลยี 5G ในเชิงพาณิชย์ โดยด้านโรงพยาบาลศิริราชยังระบุว่า ‘นับตั้งแต่มีการเริ่มใช้งาน “รถพยาบาล 5G” อัตราการรอดชีวิตของผู้ป่วยเพิ่มขึ้นอย่างมีนัยสําคัญ และมีส่วนช่วยให้โรงพยาบาลศิริราชสามารถปรับเปลี่ยนการบริการสู่ความเป็นดิจิทัลได้อย่างรอบด้าน’
นายธนกล่าวเพิ่มเติมว่า นอกจากนี้ รัฐบาลยังให้ความสําคัญกับการผลักดันการดําเนินงานที่สําคัญในการใช้ประโยชน์จากเทคโนโลยี 5G ในด้านอื่นๆ อาทิ ด้านความเชื่อมโยง การเกษตร ด้านอุตสาหกรรม ด้านการศึกษา และด้านคมนาคม ซึ่งล่าสุด ในการประชุม BIMSTEC ครั้งที่ 5 (วันที่ 30 มีนาคม 2565) นายกรัฐมนตรีกล่าวถ้อยแถลงย้ําต่อผู้นําสมาชิกบิมสเทค ภายหลังรับตําแหน่งประธานบิมสเทคปี 2565-2566 ว่าไทยมุ่งมั่นที่จะขับเคลื่อนบิมสเทคไปสู่ความมั่งคั่ง สร้างความเชื่อมโยงด้านดิจิทัล ผ่านการพัฒนาโครงสร้างพื้นฐานที่อํานวยความสะดวกด้านเทคโนโลยี และใช้ประโยชน์จากนวัตกรรมและเทคโนโลยี มาใช้ในการต่อสู้กับความท้าทายต่าง ๆ เพื่ออนาคตที่ยั่งยืน และสมดุล
รัฐบาลภายใต้การนําของนายกรัฐมนตรีได้ขับเคลื่อนการพัฒนาเศรษฐกิจและสังคมของประเทศตามแนวทางยุทธศาสตร์ชาติ 20 ปี โดยมุ่งเน้นเทคโนโลยีเป็นกลไกสําคัญในการขับเคลื่อนประเทศให้บรรลุตามเป้าหมาย โดยนายกรัฐมนตรีได้กําชับ และสั่งการให้หน่วยงานต่าง ๆ เดินหน้าขับเคลื่อน และส่งเสริมให้มีการนํานวัตกรรม เทคโนโลยี และระบบดิจิทัลมาใช้ประโยชน์ในวงกว้าง ต่อยอดเพิ่มการเรียนรู้ พัฒนาความสามารถด้านการแข่งขันของประเทศอย่างมีประสิทธิภาพ สู่สังคมเศรษฐกิจดิจิทัลอย่างยั่งยืน
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมราชทัณฑ์ เร่งช่วยเกษตรกรไทยจากวิกฤตโควิด - 19 ปรับเมนูผลไม้เพิ่มวิตามินซีให้ผู้ต้องขัง เสริมสร้างภูมิคุ้มกันโรคให้กับร่างกาย
วันพุธที่ 4 สิงหาคม 2564
กระทรวงยุติธรรม โดยกรมราชทัณฑ์ เร่งช่วยเกษตรกรไทยจากวิกฤตโควิด - 19 ปรับเมนูผลไม้เพิ่มวิตามินซีให้ผู้ต้องขัง เสริมสร้างภูมิคุ้มกันโรคให้กับร่างกาย
กระทรวงยุติธรรม โดยกรมราชทัณฑ์ เร่งช่วยเกษตรกรไทยจากวิกฤตโควิด - 19 ปรับเมนูผลไม้เพิ่มวิตามินซีให้ผู้ต้องขัง เสริมสร้างภูมิคุ้มกันโรคให้กับร่างกาย
จากนโยบายรัฐบาลของพลเอกประยุทธ์จันทร์โอชานายกรัฐมนตรีที่ห่วงใยพี่น้องเกษตรกรที่ได้รับผลกระทบจากวิกฤตการแพร่ระบาดของโรคติดเชื้อไวรัสโคโรนา2019 (โควิด- 19)ทั้งในเรื่องราคาผลผลิตที่ตกต่ํากว่าทุกปีและปัญหาด้านการขนส่งทั้งในประเทศและต่างประเทศส่งผลให้ผลไม้ไทยในฤดูกาลผลิตปีนี้มีผลผลิตที่ออกมาพร้อมกันประสบปัญหาอย่างมากในส่วนของกรมราชทัณฑ์หนึ่งในหน่วยงานภาครัฐของประเทศไทยภายใต้การบริหารงานของนายสมศักดิ์เทพสุทินรัฐมนตรีว่าการกระทรวงยุติธรรมที่ประสบปัญหาเผชิญกับการแพร่ระบาดของโรคติดเชื้อโควิด- 19ในเรือนจําและทัณฑสถานเช่นเดียวกันจึงเข้าใจในสถานการณ์ของพี่น้องเกษตรกรไทยและขอร่วมเป็นส่วนหนึ่งที่จะแก้ไขวิกฤตครั้งนี้ด้วยการกระตุ้นการซื้อและส่งเสริมการบริโภคผลไม้และผลผลิตทางการเกษตรภายในประเทศให้มากขึ้น
ด้านนายอายุตม์สินธพพันธุ์อธิบดีกรมราชทัณฑ์กล่าวว่ารัฐมนตรีว่าการกระทรวงยุติธรรมได้สั่งการมอบหมายให้กรมราชทัณฑ์เร่งช่วยเหลือพี่น้องเกษตรกรไทยด้วยการอุดหนุนผลผลิตตามฤดูกาลทั้งในส่วนของผลไม้และพืชผลทางการเกษตรตามนโยบายของนายกรัฐมนตรีซึ่งตนได้ลงนามในหนังสือสั่งการไปยังผู้บัญชาการเรือนจําผู้อํานวยการทัณฑสถานและผู้อํานวยการสถานกักขังทั่วประเทศเพื่อให้ปรับเมนูอาหารในส่วนผลไม้ให้มีมังคุดสัปดาห์ละ3ครั้งรวมถึงขอความร่วมมือจากเรือนจํา/ทัณฑสถาน/สถานกักขังเพื่อสนับสนุนส่งเสริมการบริโภคผลไม้และพืชผลทางการเกษตรด้วยการปรับปรุงเมนูอาหารของผู้ต้องขังให้สอดคล้องกับผลผลิตด้านการเกษตรในแต่ละพื้นที่ซึ่งนอกจากจะเป็นช่วยเหลือเกษตรกรไทยในการกระจายผลผลิตแล้วยังเป็นการเสริมสร้างภูมิคุ้มกันโรคให้แก่ผู้ต้องขังด้วยการบริโภคผลไม้ของคนไทยที่ได้รับการยอมรับว่าเป็นสินค้าดีมีคุณภาพรวมทั้งเป็นการส่งต่อกําลังใจและเชื่อว่าพวกเราทุกคนจะร่วมมือและช่วยเหลือกันเพื่อให้ก้าวผ่านวิกฤตโควิด-19ครั้งนี้ไปด้วยกัน
รัฐบาลไทย-ข่าวทำเนียบรัฐบาล-ธ.ก.ส. จับมือกลุ่ม Bank of China ร่วมพัฒนาธุรกิจ และสร้างโอกาสทางการตลาดให้เกษตรกรไทย
วันพุธที่ 29 กันยายน 2564
ธ.ก.ส. จับมือกลุ่ม Bank of China ร่วมพัฒนาธุรกิจ และสร้างโอกาสทางการตลาดให้เกษตรกรไทย
ธ.ก.ส. ร่วมกับธนาคารแห่งประเทศจีน สาขากว่างซี และธนาคารแห่งประเทศจีน (ไทย) จํากัด (มหาชน) พัฒนาธุรกิจธนาคาร ทั้งการวางแผนเชิงกลยุทธ์ การตลาด นวัตกรรมด้านผลิตภัณฑ์ การจัดหาเงินทุนสําหรับวิสาหกิจขนาดกลางและขนาดย่อม และธุรกิจการชําระดุลการค้าต่างประเทศ
ธ.ก.ส. ร่วมกับธนาคารแห่งประเทศจีน สาขากว่างซี และธนาคารแห่งประเทศจีน (ไทย) จํากัด (มหาชน) พัฒนาธุรกิจธนาคาร ทั้งการวางแผนเชิงกลยุทธ์ การตลาด นวัตกรรมด้านผลิตภัณฑ์ การจัดหาเงินทุนสําหรับวิสาหกิจขนาดกลางและขนาดย่อม และธุรกิจการชําระดุลการค้าต่างประเทศ การบริหารการเงิน รวมถึงสนับสนุนการจับคู่ธุรกิจทั้งในและต่างประเทศ พร้อมพัฒนาการให้บริการด้านธุรกิจต่างประเทศเงินสกุล RMB (หยวน) เพื่อสร้างโอกาสทางธุรกิจให้กับ Smart Farmer และผู้ประกอบการภาคเกษตรไทย
นายรัตนะชัย ดําเนินสวัสดิ์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ธนาคารแห่งประเทศจีน สาขากว่างซี (Bank of China Guangxi Branch) และธนาคารแห่งประเทศจีน (ไทย) จํากัด (มหาชน) (Bank of China (Thai) Public Limited (BOCT)) ได้มีการลงนามในข้อตกลงความร่วมมือเชิงกลยุทธ์ด้านธุรกิจต่างประเทศ (Strategic Cooperation Agreement) เพื่อร่วมกันส่งเสริมการพัฒนาธุรกิจในด้านต่าง ๆ ไม่ว่าจะเป็น การวางแผนเชิงกลยุทธ์ การตลาด นวัตกรรมด้านผลิตภัณฑ์ การจัดการสินทรัพย์และความรับผิด การจัดการความเสี่ยง การแบ่งปันทรัพยากรข้อมูล การจัดหาเงินทุนสําหรับวิสาหกิจขนาดกลางและขนาดย่อม รวมถึงธุรกิจการเงินองค์กร ธุรกิจตลาดระหว่างธนาคาร ธุรกิจตัวแทนการชําระเงิน และธุรกิจการชําระดุลการค้าต่างประเทศและการบริหารการเงิน
นอกจากนี้ ยังเป็นการเริ่มต้นความร่วมมือกับกลุ่มธนาคาร Bank of China ด้านการชําระดุลและบริการโอนเงินระหว่างประเทศสกุลเงิน RMB หรือหยวน อย่างมีประสิทธิภาพและมีความปลอดภัย อีกทั้งมีการดําเนินการจับคู่ธุรกิจในและต่างประเทศ เพื่อรองรับกลุ่มลูกค้าต่างประเทศที่เข้าหาช่องทางการต่อยอดธุรกิจ และลูกค้าในประเทศที่มุ่งแสวงหาตลาดในต่างประเทศ รวมทั้งเป็นการสร้างความร่วมมือทางการเงินระหว่างประเทศแบบไตรภาคี โดยใช้ประโยชน์ผ่านแพลตฟอร์มต่าง ๆ อาทิ การประชุมสุดยอดจีน - อาเซียนว่าด้วยความร่วมมือและการพัฒนาทางการเงิน เสริมสร้างความร่วมมือพหุภาคี ส่งเสริมนวัตกรรมธุรกิจสกุล RMB ระหว่างประเทศ และอํานวยความสะดวกทางการค้าและการลงทุนทวิภาคี
นายรัตนะชัยกล่าวอีกว่า ความร่วมมือในครั้งนี้จะเป็นการเพิ่มโอกาสในการเพิ่มรายได้และพัฒนาการให้บริการด้านธุรกิจต่างประเทศสกุล RMB ของ ธ.ก.ส. อีกทั้งเป็นการดําเนินการตามยุทธศาสตร์เพื่อยกระดับขีดความสามารถในการแข่งขันให้เกษตรกรรายย่อยด้วยกลไก Smart Farmer ผู้ประกอบการธุรกิจเกษตร (SMAEs) และสถาบันเกษตรกร และเป็นการเพิ่มช่องทางการจัดจําหน่ายสินค้าทางการเกษตรของลูกค้าต่อไป
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าเชื่อข่าวปลอมอเมริกาจะปล่อยเชื้อโควิดในประเทศไทย ผู้ที่ได้รับเชื้อจะมีอาการรุนแรงภายใน 2 ชม. และอยู่ได้ไม่เกิน 2-3 วัน
วันพุธที่ 29 กันยายน 2564
โฆษกดีอีเอสเตือนอย่าเชื่อข่าวปลอมอเมริกาจะปล่อยเชื้อโควิดในประเทศไทย ผู้ที่ได้รับเชื้อจะมีอาการรุนแรงภายใน 2 ชม. และอยู่ได้ไม่เกิน 2-3 วัน
โฆษกดีอีเอสเตือนอย่าเชื่อข่าวปลอมอเมริกาจะปล่อยเชื้อโควิดในประเทศไทย ผู้ที่ได้รับเชื้อจะมีอาการรุนแรงภายใน 2 ชม. และอยู่ได้ไม่เกิน 2-3 วัน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า ตามที่มีการส่งต่อข้อมูลผ่านโซเชียลมีเดียต่างๆเรื่องอเมริกาจะปล่อยเชื้อโควิดในประเทศไทยผู้ที่ได้รับเชื้อจะมีอาการรุนแรงภายใน2ชม.และอยู่ได้ไม่เกิน2-3วันทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับกรมสารนิเทศกระทรวงการต่างประเทศพบว่าประเด็นดังกล่าวนั้นเป็นข้อมูลเท็จ
กรณีการส่งต่อข้อความระบุว่าสหรัฐอเมริกาจะปล่อยเชื้อโควิด-19ให้กับประเทศไทยซึ่งผู้ที่ได้รับเชื้อจะมีอาการรุนแรงภายใน2ชม.และอยู่ได้ไม่เกิน2-3วันทางกรมสารนิเทศกระทรวงการต่างประเทศได้ชี้แจงข้อเท็จจริงว่าเป็นข้อมูลเท็จที่ถูกแชร์ซ้ําเพื่อให้เกิดความเข้าใจผิดและหวาดกลัวซึ่งจากการตรวจสอบไม่มีมูลว่าข่าวดังกล่าวเป็นข้อเท็จจริงแต่อย่างใด
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม และเพื่อให้ประชาชนได้รับข้อมูลข่าวสารจากกกระทรวงการต่างประเทศสามารถติดตามได้ที่เว็บไซต์www.mfa.go.thหรือโทร02 2035000นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
รัฐบาลไทย-ข่าวทำเนียบรัฐบาล-รัฐบาลชวนผู้ประกอบการ SMEs ลงทะเบียนร่วมโครงการส่งเสริมและรักษาระดับการจ้างงาน
วันอังคารที่ 9 พฤศจิกายน 2564
รัฐบาลชวนผู้ประกอบการ SMEs ลงทะเบียนร่วมโครงการส่งเสริมและรักษาระดับการจ้างงาน
วันอังคารที่ 9 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเชิญชวนผู้ประกอบการ SMEs ในระบบประกันสังคมที่มีลูกจ้างไม่เกิน 200 คน ลงทะเบียนร่วมโครงการส่งเสริมและรักษาระดับการจ้างงานในธุรกิจ SMEs เพื่อรับเงินอุดหนุน 3,000 บาท/ลูกจ้างสัญชาติไทย 1 คน/เดือน เป็นเวลา 3 เดือน คือตั้งแต่ พ.ย.2564 – ม.ค.2565 ผ่านทางเว็บไซต์ “ส่งเสริมการจ้างงานเอสเอ็มอี.doe.go.th” หรือสํานักงานจัดหางานจังหวัดทั่วประเทศ ภายในวันที่ 20 พ.ย.นี้ โดยปัจจุบัน มีสถานประกอบการร่วมโครงการแล้วกว่า 64,000 แห่ง รักษาการจ้างงานลูกจ้างสัญชาติไทยได้กว่า 1 ล้านคน คิดเป็นร้อยละ 29 ของเป้าหมาย ทั้งนี้ เงินอุดหนุนดังกล่าวได้รับการยกเว้นไม่ต้องนําไปคํานวณในการยื่นภาษีเงินได้ สอบถามเพิ่มเติมได้ที่ สายด่วนกรมการจัดหางาน 1694
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ชื่นชม "นักเรียนไทย" คว้าเหรียญทองสิ่งประดิษฐ์ระดับโลก IWA 2021 เพื่อคนพิการ
วันพุธที่ 10 พฤศจิกายน 2564
นายกฯ ชื่นชม "นักเรียนไทย" คว้าเหรียญทองสิ่งประดิษฐ์ระดับโลก IWA 2021 เพื่อคนพิการ
....
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า นายกรัฐมนตรีได้แสดงความชื่นชมนักเรียนไทย 3 ราย ประกอบด้วย นางสาวพรพิสุทธิ์ ชินอมรพงษ์ นางสาวฤทัยชนก แสงเงินอ่อน และนางสาวรมณ เจียมกิม นักเรียนชั้นมัธยมศึกษาปีที่ 6 โรงเรียนวิทยาศาสตร์จุฬาภรณราชวิทยาลัย ที่สามารถคว้าเหรียญทอง จากการประกวดสิ่งประดิษฐ์ระดับนานาชาติ ในงาน The Innovation Week in Africa (IWA 2021)
.
สําหรับผลงานดังกล่าว เป็นการพัฒนากระเบื้องทางเท้าสําหรับผู้พิการทางสายตา (เบรลล์บล็อก) จากขยะกล่องนมและยา ซึ่งการนําผลิตภัณฑ์ที่ได้จากการรีไซเคิลมาช่วยดูแลคนพิการนี้ นอกจากจะช่วยลดต้นทุนในการผลิตกระเบื้องทางเท้าแล้ว ยังช่วยลดก๊าซเรือนกระจกที่เป็นสาเหตุของภาวะโลกร้อนได้
อ่านเพิ่มเติม คลิกhttps://www.thaigov.go.th/news/contents/details/47970
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. อนุมัติหลักการ ร่างกฎกระทรวงกำหนดพิกัดอัตราภาษีสรรพสามิต ปรับลดอัตราภาษีสรรพสามิตสินค้าน้ำมันดีเซล 5 บาท/ลิตร ต่อเนื่อง 2 เดือน มีผลตั้งแต่ 21 พ.ค.-20 ก.ค. 65 นี้
วันอังคารที่ 17 พฤษภาคม 2565
ครม. อนุมัติหลักการ ร่างกฎกระทรวงกําหนดพิกัดอัตราภาษีสรรพสามิต   ปรับลดอัตราภาษีสรรพสามิตสินค้าน้ํามันดีเซล 5 บาท/ลิตร  ต่อเนื่อง 2 เดือน มีผลตั้งแต่ 21 พ.ค.-20 ก.ค. 65 นี้
ครม. อนุมัติหลักการ ร่างกฎกระทรวงกําหนดพิกัดอัตราภาษีสรรพสามิต   ปรับลดอัตราภาษีสรรพสามิตสินค้าน้ํามันดีเซล 5 บาท/ลิตร  ต่อเนื่อง 2 เดือน มีผลตั้งแต่ 21 พ.ค.-20 ก.ค. 65 นี้
วันที่ 17 พ.ค. 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติ คณะรัฐมนตรีอนุมัติในหลักการร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. .... สาระสําคัญ โดยการลดอัตราภาษีสรรพสามิตสินค้าน้ํามันดีเซลและน้ํามันอื่นๆ ที่คล้ายกันในบัญชีพิกัดอัตราภาษีสรรพสามิตประเภทที่ 01.05 รายการน้ํามันดีเซลที่มีกํามะถันและรายการน้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่ โดยปรับอัตราภาษีลงประมาณ 5 บาท/ลิตรตามชนิดของน้ํามันดีเซล มีผลบังคับใช้ตั้งแต่วันที่ 21 พฤษภาคม 2565 ถึง 20 กรกฎาคม 2565 โดยเป็นมาตรการต่อเนื่องจากการปรับลดอัตราภาษีสรรพสามิตน้ํามันดีเซลตามกฎกระทรวงกําหนดพิกัดอัตราภาษีสรรพสามิต (ฉบับที่ 19) พ.ศ. 2565 ที่ส่งผลให้ภาษีสรรพสามิตน้ํามันดีเซลและน้ํามันอื่น ปรับลดลงประมาณ 3 บาท/ลิตร มีผลบังคับใช้ถึง 20 พฤษภาคม 65
โฆษกประจําสํานักนายกรัฐมนตรีกล่าวเพิ่มเติมว่า การลดอัตราภาษีสรรพสามิตสินค้าน้ํามันดีเซลและน้ํามันอื่นๆ ที่คล้ายกันนี้ ถือเป็นมาตรการทางภาษีในระยะสั้น เพื่อรักษาระดับราคาขายปลีกน้ํามันดีเซลในประเทศ ซึ่งเป็นต้นทุนในภาคการผลิตและภาคการขนส่งในทุกอุตสาหกรรม ไม่ให้ปรับตัวสูงขึ้นอย่างรวดเร็วจนกระทบต่อภาระค่าครองชีพของประชาชน จากสถานการณ์ราคาสินค้าในประเทศที่ปรับตัวสูงขึ้นที่อาจจะอยู่ในระดับที่เป็นอุปสรรคต่อการฟื้นฟูเศรษฐกิจของประเทศ โดยนายกรัฐมนตรี ย้ําในที่ประชุมคณะรัฐมนตรีถึงความจําเป็นต้องต่อเนื่อง ในการดูแลประชาชนและผู้ประกอบการอย่างทั่วหน้า ขณะเดียวกันการส่งเสริมการประหยัดพลังงานในภาคประชาสังคมควบคู่กันไปด้วย
รัฐบาลไทย-ข่าวทำเนียบรัฐบาล-บขส. เตือนอย่าหลงเชื่อข่าวปลอม “บขส.หยุดวิ่งรถทุกเส้นทางทั่วประเทศ”
วันพฤหัสบดีที่ 17 มีนาคม 2565
บขส. เตือนอย่าหลงเชื่อข่าวปลอม “บขส.หยุดวิ่งรถทุกเส้นทางทั่วประเทศ”
ย้ํา บขส. ยังเปิดเดินรถปกติ และอยู่ระหว่างเตรียมความพร้อมจัดรถรองรับประชาชนเดินทางในช่วงเทศกาลสงกรานต์ที่จะถึงนี้
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า ตามที่มีสื่อโซเซียลมีเดีย แชร์ข่าว “บขส. หยุดวิ่งรถทุกเส้นทางทั่วประเทศ เริ่มวันพรุ่งนี้” นั้น บริษัท ขนส่ง จํากัด (บขส.) ขอแจ้งว่า ข่าวดังกล่าวเป็น “ข่าวปลอม” บขส. ยังเปิดให้บริการเดินรถตามปกติ จึงขอให้ประชาชนอย่าหลงเชื่อและหยุดแชร์ข่าวปลอมดังกล่าว
ทั้งนี้ผู้โดยสารสามารถจองตั๋วเดินทางผ่านช่องทางต่าง ๆ ของ บขส. อาทิ Application: E-Ticket Website: www.transport.co.th เคาน์เตอร์เซอวิสทุกสาขา หรือตัวแทนจําหน่ายตั๋วของ บขส. สอบถามข้อมูลเพิ่มเติมได้ที่ Call Center 1490 เรียก บขส. ตลอด 24 ชั่วโมง
ขณะนี้ บขส. อยู่ระหว่างจัดทําแผนจัดการเดินรถในช่วงเทศกาลสงกรานต์ 2565 เพื่อเตรียมความพร้อมอํานวยความสะดวกในการเดินทางของประชาชน โดยจะมีการเชิญหน่วยงานภายนอกเข้าร่วมประชุม ณ สถานีขนส่งผู้โดยสารกรุงเทพ (จตุจักร) ในวันที่ 29 มีนาคม 2565